Маруднымі тэмпамі назапашваюцца і мінеральныя ўгнаенні. На 5 красавіка іх мелася менш 40 працэнтаў ад неабходнага. Горш за ўсё абстаяць справы з наяўнасцю фосфарных тукаў. На канец сакавіка яны наогул адсутнічалі ў 11 гаспадарках Капыльскага раёна. Аналагічная сітуацыя і па трох таварыствах Барысаўскага і пяці — Вілейскага раёнаў. Некаторыя рэгіёны маюць менш за палову ад патрэбы і насення зернебабовых культур — Капыльскі, Уздзенскі, Пухавіцкі. Адкрытым застаецца для многіх і пытанне па забеспячэнні насеннем кукурузы.